open-index/open-wikipedia-markdown huggingface dataset:
प्रकाश वाल्व

**प्रकाश वाल्व** या **प्रकाश कपाट** ऐसी युक्ति है जो किसी प्रकाश-स्रोत से निकलकर किसी लक्ष्य तक पहुँचने वाले प्रकाश की मात्रा को आवश्यकतानुसार परिवर्तित करने की सुविधा प्रदान करती है। संगणक स्क्रीन या वीडियो प्रक्षेपण (प्रोजेक्टर) में प्रयोग होने वाला पर्दा 'लक्ष्य' के कुछ उदाहरण हैं।

प्रकाश वाल्व की क्रिया को प्राप्त करने के दो बुनियादी सिद्धांत हैं। पहला, लक्ष्य तक पहुँचने वाले प्रकाश का इसके मार्ग से विक्षेपण करके (एक परावर्तक प्रकाश वाल्व) और दूसरा प्रकाश को अवरुद्ध करके (एक पारगम्य प्रकाश वाल्व)।

अवरुद्ध विधि का प्रयोग द्रव क्रिस्टल प्रादर्शी (LCDs) स्क्रीन, वीडियो प्रक्षेपक और पश्च-प्रक्षेपण टेलीविज़न में होता है।

## सन्दर्भ

## बाहरी कड़ियाँ

श्रेणी:प्रकाश
नारद पंचरात्र

"**नारद पंचरात्र**" के नाम से एक प्रसिद्ध वैष्णव ग्रंथ है। इस ग्रन्थ में दस महाविद्याओं की कथा विस्तार से कही गई है। इस कथा के अनुसार हरी का भजन ही मुक्ति का परम कारण माना गया है।

श्रेणी:हिन्दू धर्म ग्रंथ
श्रेणी:नारद
ध्रुवक

thumb|एक ध्रुवीकरण फिल्टर परावर्तन (शीर्ष) को कम कर शीशे के माध्यम से देखना संभव बनाता है।
**ध्रुवक** या **ध्रुवीयक** विद्युत चुंबकीय तरंगों (प्रकाश) के एक अस्पष्ट या मिश्रित ध्रुवीकरण वाले किरणपुंज को एक सु-स्पष्ट किरणपुंज में परिवर्तित करने वाली युक्ति है। ध्रुवको का प्रयोग कई प्रकाशीय तकनीकों और उपकरणों में किया जाता है और **ध्रुवीकरण फिल्टर** फोटोग्राफी (छायांकन) और द्रव क्रिस्टल प्रादर्शी प्रौद्योगिकी में प्रयोग किए जाते है।

ध्रुवक को दो सामान्य श्रेणियों में विभाजित किया जा सकता है: **अवशोषक ध्रुवक**, जहां उपकरण के द्वारा अवांछित ध्रुवीकरण अवस्थाओं का अवशोषण किया जाता है और **किरणपुंज-विभाजक ध्रुवक**, जहां अध्रुवीकृत किरणपुंज को दो विपरीत ध्रुवीकरण अवस्थाओं वाले किरणपुंज में विभाजित किया जाता है।

## सन्दर्भ

## बाहरी कड़ियाँ
## इन्हें भी देखें

श्रेणी:प्रकाश
श्रेणी:विद्युत चुम्बकीय वर्णक्रम
श्रेणी:तकनीकी और अभियान्त्रिकी
श्रेणी:फोटोग्राफिक तकनीक
उद्धार

Defense.gov News Photo 001030-M-0557M-006.jpg
अंगूठाकार|समुद्र पर दुर्घटना के समय लोगों की जान बचाने या माल बचाने उद्धार को कहत
समुद्र पर दुर्घटना के समय लोगों की जान बचाने या माल बचाने **उद्धार** (salvage) को कहते हैं। भूमि पर अग्नि से जान अथवा माल बचाने को भी उद्धार (सैलवेज) कह सकते हैं, परंतु इस संबंध में यह शब्द बहुत प्रचलित नहीं है। 

समुद्र पर उद्धार के दो विभाग हैं : (1) नागरिक, (2) सैनिक

## नागरिक उद्धार
जान औरमाल के उद्धार के लिए ब्रिटिश सरकार ब्रिटिश जहाजों से पारितोषिक दिलाती है और इसलिए मामला बहुधा कचहरियों तक पहुँचता है। इंग्लैंड में नाविक कचहरियों (ऐडमिरैल्टी कोर्ट) में ये मामले तय किए जाते हैं। वहाँ की परिभाषा है कि समुद्र की जोखिम से जान या माल बचाना उद्धार है। भूमि पर अग्नि से जान या माल बचाने पर सरकार पारितोषिक नहीं दिलाती; हाँ, मालिक से संविदा (एकरार) हो गया हो तो बात दूसरी है। नियम है कि बचाए गए माल से पहले उद्धार का पारितोषिक देकर ही शेष धन अन्य विषयों पर व्यय किया जा सकता है। जब बचाया गया माल पारितोषिक के लिए पर्याप्त नहीं होता तो ब्रिटिश सरकार मरकैंटाइन मैरीन फंड से अंशत: या पूर्णतया पारितोषिक दिला सकती है। साथ ही यह भी नियम है कि जहाज का जो अधिकारी जान बचाने में सहायता नहीं करता वह दंडनीय है। जो सेवा कर्तव्य (ड्यूटी) के रूप में की जाती है उसके लिए पारितोषिक नहीं मिलता। जहाजों के सभी कर्मचारियों का कर्तव्य है कि यात्रियों और माल को बचाएँ।

पारितोषिक की मात्रा इसपर निर्भर रहती है कि बचाया गया माल कितनी जोखिम में था, उसका मूल्य क्या था, बचानेवाले ने कितनी जोखिम उठाई, कितना परिश्रम किया, कितनी चातुरी अथवा योगयता की आवश्कता थी, कितने मूल्य के यंत्रों का उपयोग किया गया, इत्यादि। असावधानी से काम करने पर पारितोषिक अंशत: या पूर्णतया रोक लिया जा सकता है। यदि एक जहाज दूसरे को बचाता है तो बचानेवाले जहाज के मालिकों को पारितोषिक का लगभग तीन चौथाई मिलता है। शेष का लगभग एक तिहाई कप्तान को मिलता है। इसके बाद बचा भाग अधिकारियों और कर्मचारियों में उनकी स्थिति के अनुसार बाँट दिया जाता है। परंतु जहाँ बचानेवाले जहाज को कोई क्षति पहुँचती है वहाँ मालिकों को अधिक मिलता है।

## सैनिक उद्धार
युद्धकाल में बैरी से अपने देश के जीते गए जहाज को छीन लाने तथा इसी प्रकार के अन्य जोखिम के कामों के लिए पारितोषिक मिल सकता है, जिसके लिए ब्योरेवार नियम बने हैं। पारितोषिक जहाज के मूल्य के आठवें या छठे भाग तक मिल सकता है।

## बाहरी कड़ियाँ
* Salvage Law Links
* Largest ever salvage award Cherry Valley and tug J.A. ORGERON in 1994
* Salvage Code Red A new documentary for National Geographic Channel looking at the world of marine salvage
* WRECKSITE Worldwide free database of + 65.000 wrecks with history, maritime charts and GPS positions
* The International Convention on Salvage 1989 (complete text PDF)

श्रेणी:समुद्र के नियम
जस्टिन वाँग

**जस्टिन वाँग** में अच्छी तरह से पता है कि अमेरिका में लड़ वीडियो खेल खिलाड़ी. वह 2 डी आर्केड में माहिर खेल लड़, Capcom द्वारा प्रकाशित उन ज्यादातर, लेकिन नीचे अग्रिम में एक 3 डी लड़ खेल टूर्नामेंट रखी. बुलाया "JWong जस्टिन," 2004 में यूट्यूब स्ट्रीट लड़ाकू III मैच से वापसी के चमत्कार पर एक वीडियो के खोने अंत पर दायगो Umehara विकास के खिलाफ होने के लिए प्रसिद्ध है।
मान मंदिर घाट

250px|अंगूठाकार|मान मंदिर घाट, वाराणसी
**मान मंदिर घाट** वाराणसी में स्थित एक गंगा घाट है। इस घाट को जयपुर के महाराजा जयसिंह द्वितीय ने १७७० में बनवाया था। इसमें नक्काशी अरजा लीदार अलंकृत झरोखे बने हैं। इसके साथ ही उन्होंने वाराणसी में यंत्र मंत्र वेधशाला भी बनवायी थी जो दिल्ली, जयपुर, उज्जैन, मथुरा के संग पांचवीं खगोलशास्त्रीय वेधशाला है। इस घाट के उत्तरी ओर एक सुंदर बाल्कनी है, जो सोमेश्वर लिंग को अर्घ्य देने के लिये बनवायी गई थी। 

श्रेणी:वाराणसी
श्रेणी:वाराणसी के घाट
सनत्कुमार संहिता

सतयुग (कृतयुग) में पूर्ण परब्रह्म परमेश्वर श्रीहंस भगवान के चार शिष्य हुए। वे चार शिष्य ब्रह्मा के चार मानस पुत्र सनक, सनंदन, सनातन और सनत थे। इन चारों ने भगवान हंस की शिक्षाओं को लिपिबद्ध करते हुए ‘अष्टयम लीला’ और ‘गोपी भाव उपासना’, पुस्तकों की रचना की। इन पुस्तकों को **सनतकुमार संहिता** भी कहा जाता है।

## सन्दर्भ

श्रेणी:हिन्दू धार्मिक ग्रंथ
पश्च-प्रक्षेपण टेलीविज़न

thumb|right|250px|45 इंच जेनिथ सी आर टी पश्च-प्रक्षेपण टेलीविज़न**पश्च-प्रक्षेपण टेलीविज़न** या RPTV, बड़े पर्दे (स्क्रीन) वाले टेलीविज़न की प्रादर्शी प्रौद्योगिकी का एक प्रकार है। सन 2000 के दशक के मध्य तक अधिकांश बड़ी स्क्रीन वाले उपभोक्ता टेलीविज़न (100 इंच (2500 मिमी) स्क्रीन आकार वाले) पश्च-प्रक्षेपण प्रौद्योगिकी का इस्तेमाल करते थे। इसका एक भिन्नरूप वीडियो प्रक्षेपक (प्रोजेक्टर) है, जो इसी तरह की तकनीक का उपयोग करते हुए, दीवार पर टंगे पर्दे पर छवियों का प्रक्षेपण करता है।

## सन्दर्भ
न्यायकुसुमाञ्जलि

**न्यायकुसुमांजलि**, भारतीय न्यायदर्शन का प्रसिद्ध ग्रन्थ है जिसके रचयिता उदयनाचार्य हैं। इसमें आस्तिकता के पक्ष में बहुत सबल तर्क दिये गये हैं।

## ईश्वरसिद्धि
उदयनाचार्य ने तर्क द्वारा ईश्वर के अस्तित्व को सिद्ध करने का प्रयास किया है। कुसुमांजलि में ईश्वर के अस्तित्व की सिद्धि के लिये निम्नलिखित नौ 'प्रमाण' दिये हैं-

: *कार्यायोजनधृत्यादेः पदात् प्रत्ययतः श्रुतेः। *
: *वाक्यात् संख्याविशेषाच्च साध्यो विश्वविदव्ययः॥* -- *न्यायकुसुमांजलि. ५.१*

*(१) **कार्यात्**- यह जगत् कार्य है अतः इसका निमित्त कारण अवश्य होना चाहिए। जगत् में सामंजस्य एवं समन्वय इसके चेतन कर्ता से आता है। अतः सर्वज्ञ चेतन ईश्वर इस जगत् के निमित्त कारण एवं प्रायोजक कर्ता हैं।

*(२) **आयोजनात्** - जड़ होने से परमाणुओं में आद्य स्पन्दन नहीं हो सकता और बिना स्पंदन के परमाणु द्वयणुक आदि नहीं बना सकते। जड़ होने से अदृष्ट भी स्वयं परमाणुओं में गतिसंचार नहीं कर सकता। अतः परमाणुओं में आद्यस्पन्दन का संचार करने के लिए तथा उन्हें द्वयणुकादि बनाने के लिए चेतन ईश्वर की आवश्यकता है।

*(३) **धृत्यादेः** – जिस प्रकार इस जगत् की सृष्टि के लिए चेतन सृष्टिकर्ता आवश्यक है, उसी प्रकार इस जगत् को धारण करने के लिए एवं इसका प्रलय में संहार करने के लिए चेतन धर्ता एवं संहर्ता की आवश्यकता है. और यह कर्ता-धर्ता-संहर्ता ईश्वर है।

*(४) **पदात्**- पदों में अपने अर्थों को अभिव्यक्त करने की शक्ति ईश्वर से आती है। “इस पद से यह अर्थ बोद्धव्य है”, यह ईश्वर-संकेत पद-शक्ति है।

*(५) **प्रत्यतः**

*(६) **श्रुतेः**

*(७) **वाक्यात्**

*(८) **संख्याविशेषात्**- नैयायिकों के अनुसार द्वयणुक का परिणाम उसके घटक दो अणुओं के परिमाण्डल्य से उत्पन्न नहीं होता, अपितु दो अणुओं की संख्या से उत्पन्न होता है। संख्या का प्रत्यय चेतन द्रष्टा से सम्बद्ध है, सृष्टि के समय जीवात्मायें जड़ द्रव्य रूप में स्थित हैं एवं अदृष्ट, परमाणु, काल, दिक्, मन आदि सब जड़ हैं. अतः दो की संख्या के प्रत्यय के लिए चेतन ईश्वर की सत्ता आवश्यक है।

*(९) **अदृष्टात्**- अदृष्ट जीवों के शुभाशुभ कर्मसंस्कारों का आगार है। ये संचित संस्कार फलोन्मुख होकर जीवों को कर्मफल भोग कराने के प्रयोजन से सृष्टि के हेतु बनते हैं. किन्तु अदृष्ट जड़ है, अतः उसे सर्वज्ञ ईश्वर के निर्देशन तथा संचालन की आवश्यकता है। अतः अदृष्ट के संचालक के रूप में सर्वज्ञ ईश्वर की सत्ता सिद्ध होती है।

## संरचना
न्यायकुसुमाञ्जलि में पाँच स्तबक (अध्याय) में कुल ७३ श्लोक हैं।

## उदयनाचार्य द्वारा रचित अन्य ग्रन्थ
* लक्षणमाला
* लक्षणावली
* आत्मतत्त्वविवेक
* न्यायपरिशिष्ट
* न्यायवार्त्तिकतात्पर्यपरिशुद्धि
* किरणावली

## सन्दर्भ

## इन्हें भी देखें
* प्रमाणसमुच्चय
* तत्त्वचिन्तामणि

## बाहरी कड़ियाँ
*न्यायकुसुमाञ्जलिः (संस्कृत विकिस्रोत)
*न्यायकुसुमांजलि (राष्ट्रीय संस्कृत संस्थान)
*न्यायकुसुमांजलि (ऑर्काइव_डॉट_ओआरजी)
*न्यायकुसुमाञ्जलि (हिन्दी व्याख्या - श्रीनारायण मिश्र)

श्रेणी:न्याय
श्रेणी:संस्कृत ग्रन्थ
काठियावाड़

**काठियावाड़** (, ) या **सौराष्ट्र** पश्चिम भारत में एक प्रायद्वीप है। ये गुजरात का भाग है, जिसके उत्तरी ओर कच्छ के रण की नम भूमि, दक्षिण और पश्चिम की ओर अरब सागर और दक्षिण-पश्चिम की ओर कैम्बे की खाड़ी है। इस क्षेत्र की दो प्रमुख नदियाँ भादर और शतरंजी हैं जो क्रमश: पश्चिम और पूर्व की ओर बहती हैं। इस प्रदेश का मध्यवर्ती भाग पहाड़ी है। इस स्थान का नाम राजपुत शासक वर्ग की काठी जाति से पड़ा है। प्रतिहार शासक सम्राट मिहिर भोज के काल में क्षत्रिय प्रतिहार की पश्चिमी सीमा काठियावाड़ और पूर्वी सीमा बंगाल की खाड़ी थी। हड्डोला शिलालेखों से यह सुनिश्चित होता है कि क्षत्रिये प्रतिहार शासकों का शासन सम्राट महिपाल २ के काल तक भी उत्कर्ष पर रहा।

thumb|200px|left|काठिय़ावाड़ के वर्तमान जिले
काठियावाड़ क्षेत्र के प्रमुख शहरों में प्रायद्वीप के मध्य में मोरबी राजकोट, कच्छ की खाड़ी में जामनगर, खंबात की खाड़ी में भावनगर मध्य-गुजरात में सुरेंद्रनगर और वधावन, पश्चिमी तट पर पोरबंदर और दक्षिण में जूनागढ़ हैं। पुर्तगाली उपनिवेश का भाग रहे और वर्तमान में भारतीय संघ में जुड़े दमन और दीव संघ शासित क्षेत्र काठियावाड़ के दक्षिणी छोर पर हैं। सोमनाथ का शहर और मंदिर भी दक्षिणी छोर पर स्थित हैं। इस मंदिर में हिन्दू धर्म के बारह ज्योतिर्लिंगोंमें से एक ज्योतिर्लिंग स्थापित है। इसके अलावा दूसरा प्रसिद्ध हिन्दू तीर्थ द्वारका भी यहीं स्थित है, जहां भगवान कृष्ण ने अपनी नगरी बसायी थी। पालिताना प्रसिद्ध जैन तीर्थ है, जहां पर्वत शिखर पर सैंकड़ो मंदिर बने हैं। विश्व का सबसे बड़ा शिपब्रेकिंग यार्ड अलंग और विश्व की सबसे बड़ी जामनगर तेल शोधनी (*ऑयल रिफ़ाइनरी*) भी इस क्षेत्र में ही स्थित हैं। गिर वन स्थित सासन भी यहीं है, जहां एशिया के एशियाटिक जाति के प्रसिद्ध गिर लॉयन का प्राकृतिक आवास है और सिंह सफ़ारी का भी आयोजन होता है। यहाँ चूने का पत्थर पर्याप्त रूप में मिलता है जो आर्थिक दृष्टि से महत्वूपर्ण है। इस प्रायद्वीप के दक्षिणी छोर पर दीव स्थित है।

## सन्दर्भ

*  सरदार पटेल – भारत के लौह पुरुष

## बाहरी कड़ियाँ
* काठियावाड़ और सौराष्ट्र के राजपूतों का इतिहास *काठियावाड़ क्षेत्र के पक्षी और वन्यजीवन अभयारण्य



श्रेणी:गुजरात के क्षेत्र
श्रेणी:भारत के प्रायद्वीप
श्रेणी:राजकोट
श्रेणी:खंबात की खाड़ी
श्रेणी:भारत के पारंपरिक क्षेत्र
सिम्बियन

**सिम्बियन** स्मार्टफोन हेतु विकसित मुक्त स्रोत प्रचालन तन्त्रों तथा सॉफ्टवेयर प्लेटफॉर्मों के एक परिवार का नाम है। यह सबसे पहले :en:Psion फिर सिम्बियन लिमिटेड (एक सॉफ्टवेयर डेवलपमेंट तथा लाइसेंसिंग कम्पनी) तथा बाद में एक गैर-लाभकारी संस्था सिम्बियन फाउण्डेशन द्वारा विकसित किया गया।

इस परिवार के आरम्भिक अवतारों में मालिकाना EPOC था जो कि बाद में सिम्बियन ओऍस (एक मोबाइल ऑपरेटिंग सिस्टम) में शामिल हुआ। यह बाद में मुक्त स्रोत सिम्बियन प्लेटफॉर्म बना, जिसे सिम्बियन^१ - सिम्बियन^४ के नाम से जाना जाता है।

सिम्बियन ओऍस पर आधारित अथवा चलने वाले सॉफ्टवेयर प्लेटफॉर्मों में शामिल हैं:
* सिम्बियन ऍस६०, सिम्बियन ओऍस पर चलने वाले मोबाइल फोनों हेतु एक सॉफ्टवेयर प्लेटफॉर्म।
* सिम्बियन यूआइक्यू, सिम्बियन ओऍस पर आधारित एक सॉफ्टवेयर प्लेटफॉर्म तथा
* :en:MOAP (मोबाइल ओरिएण्टिड ऍप्लिकेशन प्लेटफॉर्म) :en:NTT DoCoMo की मोबाइल फोनों हेतु :en:FOMA सेवा के लिये सॉफ्टवेयर प्लेटफॉर्म है।

श्रेणी:प्रचालन तंत्र
श्रेणी:मोबाइल
श्रेणी:सॉफ्टवेयर
पंचामृत

दूध, दही, मधु, घृत और शक्कर या मिश्री से बने द्रव्य को ही **पंचामृत** कहा जाता है। भारत के कई घरों में पूजा-पाठ के समय इसे भगवान को अर्पित कर पीया जाता है। दीपावली आदि प्रमुख त्योहारों के दिन इसका विशेष महत्त्व है, उस दिन मंदिरों मे यह भगवान को अर्पित कर प्रशाद के रूप में सबको वितरित किया जाता है।

## निर्माण
: *पयोदधि घृतं चैव मधु च शर्करायुतम्।
: *पञ्चामृतं मयानीतं स्नानार्थं प्रतिगृह्यताम् ॥

: अर्थ : दूध, दही, घी, मधु, और शर्करा-युक्त पञ्चामृत मैं (आपके) स्नान के लिए लाया हूँ, कृपया ग्रहण करें।
:

## [https://peehuy1466.blogspot.com/2023/07/Panchamrit-Recipe-Hindi.html महात्म्य]
पंचामृत देते समय देवपूजक अर्थात पुजारी जिस मंत्र का उच्चारण करता है, उसका अर्थ है- *अकाल मृत्यु का हरण करने वाले और समस्त रोगों के विनाशक, श्रीविष्णु का चरणोदक पीकर पुनर्जन्म नहीं होता। दूसरे शब्दों में, श्रद्धापूर्वक पंचामृत का पान करने वाला मनुष्य संसार में समस्त ऐश्वर्यों को प्राप्त करता हुआ शरीरपात के बाद जन्म-मरण के चक्र से मुक्त हो जाता है।*' यह पंचामृत का माहात्म्य है। गोदुग्ध, गोदधि, गोघृत, शर्करा और मधु के सम्मिश्रण में रोग निवारण गुण विद्यमान होते हैं, यह पुष्टिकारक है, चिकित्सा शास्त्र की मान्यता है यह। लेकिन जब यह देवमूर्ति का स्पर्श करता है तो मुक्ति प्रदाता हो जाता है-यह आध्यात्मिक सत्य है।

## बाहरी कड़ियाँ
* पंचामृत बनाने की विधि 
*
* पंचामृत का अर्थ है 'पांच अमृत'

श्रेणी:आयुर्वेद
श्रेणी:संस्कृति
पीईएसआईटी

**पीपुल्स एजुकेशन सोसायटी**

**मिशन:** इतिहास की भावना, मूल्यों और नैतिकता, कानून और नैतिकता, मानव रचनात्मकता का एक प्रशंसा और एक विश्लेषणात्मक मन जांच के लिए एक प्रतिबद्धता की समझ के साथ छात्रों को प्रदान करें. 

**दर्शन:** पेशेवर नैतिकता की दृष्टि से बेहतर और मजबूत वैश्विक जनशक्ति बनाना

**गुणवत्ता:** नीति के लिए एक बौद्धिक और प्रौद्योगिकी प्रबंधन, कर्मचारियों, छात्रों और अभिभावकों की भागीदारी के प्रयासों के साथ माहौल बदल करने के लिए अनुकूलित करने के साथ अत्यधिक कुशल मानव संसाधन विकास.

## बुनियादी ढांचे और कैम्पस सूचना
पीईएसआईटी बैंगलोर में स्थित है। परिसर सिटी रेलवे स्टेशन से 10 किमी स्थित है रिंग रोड, 100 फीट पर, बनशनकरी स्टेज 3 और मैसूर रोड के माध्यम से संपर्क किया जा सकता है।
कॉलेज के चार प्रमुख ब्लाकों के हैं:
* ब्लॉक ए : यह प्रशासनिक भवन, प्रोफेसर एम्आरडी रजत जयंती परिसर के रूप में कहा जाता है, पीईएस समूह के अध्यक्ष डॉ॰ एमआर डोरेसाव्मी के नाम पर है। इस भवन में एक विशाल पुस्तक आरक्षित के साथ एक बड़े केन्द्रीय पुस्तकालय, निदेशक, अध्यक्ष, प्रधान और पंजीयक के कार्यालयों भी है जो विज्ञान और मानविकी पाठ्यक्रम होने के लिए प्रथम वर्ष के छात्रों की संभालती विभाग है।

* बी - ब्लॉक: यह ब्लॉक मशीन शॉप, द्रव यांत्रिकी लैब, आईसी इंजन लैब, सामग्री परीक्षण प्रयोगशाला, हीट अंतरण लैब और हाल ही में एक कमीशन सबसोनिक पवन सुरंग घर भी बना है

*
मदन दहन

मदन कामदेव को कहा जाता है, जब कामदेव इन्द्र के कहने पर भगवान शिव की तपस्या भंग करने के लिये कैलाश गये तो भगवान शिव ने क्रोधित होकर उन्हें भस्म कर दिया, इस लीला को ही मदन दहन कहा जाता है।

## सन्दर्भ
श्रेणी:शिव
दिङ्नाग

**दिङ्नाग** (चीनी भाषा: 域龍,  तिब्बती भाषा: ཕྱོགས་ཀྱི་གླང་པོ་ ;  480-540 ई.) भारतीय दार्शनिक एवं बौद्ध न्याय के संस्थापकों में से एक। प्रमाणसमुच्चय उनकी प्रसिद्ध रचना है। दिङ्नाग दो ही प्रमाण स्वीकार करते हैं- प्रत्यक्ष और अनुमान।

**दिङ्नाग** संस्कृत के एक प्रसिद्ध कवि थे। वे रामकथा पर आश्रित कुन्दमाला नामक नाटक के रचयिता माने जाते हैं। कुन्दमाला में प्राप्त आन्तरिक प्रमाणों से यह प्रतीत होता है कि कुन्दमाला के रचयिता कवि (दिङ्नाग) दक्षिण भारत अथवा श्रीलंका के निवासी थे।
कुन्दमाला की रचना उत्तररामचरित से पहले हुयी थी। उसमें प्रयुक्त प्राकृत भाषा के आधार पर यह कहा जा सकता है कि कुन्दमाला की रचना पाँचवीं शताब्दी में किसी समय हुयी होगी।

कुन्दमाला में कवि की शैली नितान्त सरस और सरला है। यहाँ न लम्बे-लम्बे समासयुक्त वाक्य हैं, न ही शास्त्रमात्र में प्रयुक्त अप्रचलित शब्दों का समावेश । प्रसादगुण इनकी कृतियों की शोभा बढ़ाता है। एक श्लोक देखें-

                       **लङ्केश्वरस्य भवने सुचिरं स्थितेति 
                                **रामेण लोकपरिवादभयाकुलेन 
                        **निर्वासितां जनपदादपि गर्भगुर्वीं 
                                    **सीतां वनाय परिकर्षति लक्ष्मणोऽयम् ॥ 

## कृतियाँ
* प्रमाणसमुच्चय
* हेतुचक्र
* आलम्बनपरीक्षा तथा इसकी स्वरचित वृत्ति
* अभिधर्मकोशमर्मप्रदीप -- वसुबन्धु के अभिधर्मकोश का सक्षिप्त रूप
* महायान सम्रदाय के **अष्टसाहस्रिकप्रज्ञापारमितासूत्र** का सारांश
*त्रिकालपरीक्षा
* न्यायमुख

## बाहरी कड़ियाँ
* Dignaga's Logic of Invention, by Volker Peckhaus
* Das Rad der Gründe, German translation of The Wheel of Reason
* Vidhabhusana, Satis Chandra (1907). History of the Mediaeval School of Indian Logic. Calcutta University.

श्रेणी:भारतीय दार्शनिक
श्रेणी:भारतीय बौद्ध
श्रेणी:संस्कृत साहित्यकार
राजेन्द्र मिश्र

**राजेन्द्र मिश्र** हिन्दी के प्रसिद्ध साहित्यकार, शिक्षाविद एवं समालोचक हैं। वे हिन्दी भाषा चिन्तन पर भी महत्वपूर्ण स्थान रखते हैं। वे नागरी लिपि परिषद् से सक्रिय रूप से जुड़े रहे हैं। अब तक उनकी लगभग ४५ पुस्तकें प्रकाशित हो चुकीं हैं। 

## कृतियाँ
* गांधी अंग्रेजी भूल गया है
* सम्पर्क भाषा और लिपि

## बाहरी कड़ियाँ
* मुलाकात : वरिष्ट साहित्यकार डॉ राजेन्द्र मिश्र से
* आनेवाला समय हिन्दी का है।

श्रेणी:हिन्दी
श्रेणी:समालोचक
एमोबार्बिटल

**एमोबार्बिटल** जिसे पहले एमाइलोबार्बिटोन के नाम से जाना जाता था, बार्बिट्यूरेट से व्युतपन्न औषधि है। इसमें शामक-स्वापक और दर्दनिवारक गुण होते हैं। यह एक गंधहीन और हल्के कड़वे स्वाद का सफेद क्रिस्टलीय पाउडर है। यह पहली बार 1923 में जर्मनी में संश्लेषित किया गया था। अगर एमोबार्बिटल का सेवन एक लंबी अवधि के लिए किया जाए तो इस पर शारीरिक और मनोवैज्ञानिक निर्भरता विकसित हो सकती है।

## सन्दर्भ

श्रेणी:औषधि
श्रेणी:रसायन
सच का सीरम

**सच की दवा** या **सच का सीरम** एक मनोसक्रियण औषधि है जिसे उन व्यक्तियों से जानकारी प्राप्त करने के लिए दिया जाता है जो या तो उस जानकारी को प्रदान करने में असमर्थ होते हैं या फिर वो उसे उपलब्ध कराने को तैयार नहीं होते। किसी व्यक्ति को दवा दे कर जानकारी प्राप्त करने की यह विधि नार्को परीक्षण कहलाती है। अंतरराष्ट्रीय कानून के वर्गीकरण के अनुसार सच की दवाओं का अनैतिक प्रयोग यातना की श्रेणी में आता है, हालांकि, मनोचिकित्सा के अंतर्गत इनका प्रयोग उचित रूप से मनोरोगियों के व्यवहार के मूल्यांकन में किया जाता है। इनका पहला ज्ञात प्रयोग 1930 में डॉ॰ विलियम ब्लेकवेन द्वारा दर्ज किया गया था और आज भी कुछ चुनिंदा मामलों में इनका प्रयोग किया जाता है। 

आज के संदर्भ में, सम्मोहन (कृत्रिम निद्रावस्था) दवाओं का नियंत्रित अंतःशिरा आधान **नार्कोसंश्लेषण** या **नार्कोविश्लेषण** कहा जाता है। इसका प्रयोग नैदानिक या चिकित्सीय संबंधी-महत्वपूर्ण जानकारी प्राप्त करने और इससे कैटाटोनिया या उन्माद से पीड़ित रोगियों को कार्यात्मक राहत प्रदान करने मे किया जा सकता है।

## सक्रिय रसायनिक पदार्थ
[thumbnail|right|'''[एमोबार्बिटल, सच की दवा के रूप में प्रयोग होने वाला एक रासायनिक यौगिक]]
वो शामक या स्वापक जो उच्च संज्ञानात्मक कार्यों को परिवर्तित कर सकते हैं उनमें, इथेनॉल, स्कॉपोलैमाइन, 3-क़्विनुक्लिडाइनिल बेन्ज़ीलेट, टेमाज़ीपाम और कई अन्य बार्बिट्यूरेट जिसमें थाओपेंटल (सामान्यतः सोडियम पेंटोथल के नाम से जाना जाता है) और सोडियम एमाइटल (एमोबार्बिटल) शामिल हैं।
### विश्वसनीयता
आधुनिक चिकित्सीय विचारों के अनुसार सोडियम एमाइटल के प्रभाव मे जुटाई गयी सूचना अविश्वसनीय हो सकती है। दवा के प्रभाव में व्यक्ति तथ्यों के साथ कल्पना को जोड़ कर सूचना प्रदान कर सकता है। संदेहवादियों के मतानुसार दवा के प्रभाव संबंधी अधिकतर दावे व्यक्ति की इस सोच पर निर्भर होते हैं कि वो दवा के प्रभाव में झूठ नहीं बोल सकता। कुछ प्रेक्षकों के अनुसार एमोबार्बिटल के प्रभाव में व्यक्ति अधिक सच बोलने के बजाय ज्यादा बोलने लगता है और इस कारण जानकारी जुटाने की प्रक्रिया के दौरान सच और कल्पना दोनों के ही उजागर होने की संभावना रहती है।

## सन्दर्भ
निद्रापक

उन मनोसक्रिय औषधियों को **निद्रापक** (अंग्रेजी: Hypnotic) कहते हैं जिनका प्राथमिक कार्य निद्रा (नींद) लाना या निद्रावस्था को प्रेरित करना हो। इसके साथ ही इसे अनिद्रा के उपचार में और शल्य चिकित्सा के दौरान एक निश्चेतक के रूप में इस्तेमाल किया जा सकता है। इसे 'निद्राजनक' भी कहा जाता है।

## सन्दर्भ

## इन्हें भी देखें
* स्वापक (नार्कोटिक)

श्रेणी:औषधि
कॉपीराइट अधिनियम १९५७

भारत में कॉपीराइट अधिकारों की रक्षा के लिए १९५७ में निर्मित विधेयक।

भारतीय कॉपीराइट अधिनियम १९५७ का उद्देश्य वाणिज्यिकरण को बढ़ावा देना नहीं बल्कि लेखकों, प्रकाशकों तथा उपभोक्ताओं सभी के हितों में उचित संतुलन स्थापित करना था। कंप्यूटर, इंटरनेट आदि तकनीकी साधनों के इस दौर में लेखकों और प्रकाशकों के अधिकारों की सुरक्षा के लिए इसमें संशोधन के लिए भारत सरकार ने कॉपीराइट अधिकार संशोधन पत्र २०१० लाने का निर्णय लिया।

भारत में अब तक सात बार संशोधित हो चुका हैं।(१९५७, १९८३,१९८४, १९९२, १९९४, २०१० और २०१२)

धारा ५१ के अनुसार इसकी अनुमति लेना आवश्यक है। बिना शर्तों के उल्लंघन माना जाएगा लेकिन कॉपीराइट स्वामी के पास प्रति के राईट भी होने चाहिए। न्यूज़पेपर पर यह अधिनियम लागू नही होगा।

## संदर्भ सूची

श्रेणी:भारत के अधिनियम
पूंगुन्नम शिव मंदिर

**पुंकुन्नम शिव मंदिर** (പുങ്കുന്നം ശിവ ക്ഷേത്രം) भारतीय राज्य केरल के त्रिस्सूर जिले के पुंकुन्नम में स्थित है। यह केरल की वास्तुकला का उत्कृष्ठ नमूना है।

## सन्दर्भ

श्रेणी:शिव मंदिर
मिलान कुंदेरा

**मिलान कुंदेरा** (जन्म 1 अप्रैल 1929) चेकोस्लोवाकिया के ब्रनो में जन्मे चर्चित उपन्यासकार हैं। उन्हें देशनिकाला मिलने के बाद 1975 में फ्रांस चले गए तथा 1981 में वहाँ के नागरिक बन गए। कुंदेरा ने चेक तथा फ्रांसीसी दोनों भाषाओं में लिखा है। उन्होंने स्वयं अपनी सभी पुस्तकों को फ्रांसीसी में रूपांतरित कर प्रकाशित कराया। इसलिए उनकी फ्रांसीसी की पुस्तकें भी अनुवाद के बजाय मूल रचना के रूप में ही स्वीकृत हैं। चेकोस्लोवाकिया की कम्युनिस्ट सरकार ने उनकी पुस्तकों पर प्रतिबंध लगा दिया था जो 1989 की बेलवित क्रांती के पश्चात कम्युनिस्ट सरकार के पतन होने तक जारी रहा।
## जीवन वृत

## रचनाएँ
* द अनबेयरेबल लाइटनेस ऑफ बीइंग, 
* द बुक ऑफ लाफ्टर ऐंड फॉरगेटिंग तथा 
* द जोक 

## लेखन शैली एवं दर्शन

## विवाद
## पुरस्कार
उन्हें 1985 में जेरूसलम पुरस्कार मिला।

## ग्रंथानुक्रमणिका
## संदर्भ श्रोत
## इन्हें भी देखें

श्रेणी:चेक उपन्यासकार
श्रेणी:फ्रांसीसी उपन्यासकार
ट्वीट्स

**ट्वीट्स** मुक्त सामाजिक नेटवर्क व सूक्ष्म-ब्लॉगिंग सेवा ट्विटर पर १४० अक्षरों तक के पाठ्य-आधारित पोस्ट होते हैं और लेखक के रूपरेखा पृष्ठ पर प्रदर्शित किये जाते हैं, तथा दूसरे उपयोगकर्ता अनुयायी (*फॉलोअर*) को भेजे जाते हैं। प्रेषक अपने यहां उपस्थित मित्रों तक वितरण सीमित कर सकते हैं, या डिफ़ॉल्ट विकल्प में मुक्त उपयोग की अनुमति भी दे सकते हैं। उपयोगकर्ता ट्विटर वेबसाइट या लघु संदेश सेवा (*SMS*), या बाह्य अनुप्रयोगों के माध्यम से भी ट्विट्स भेज सकते हैं और प्राप्त कर सकते हैं। इंटरनेट पर यह सेवा निःशुल्क है, लेकिन एस.एम.एस के उपयोग के लिए फोन सेवा प्रदाता को शुल्क देना पड़ सकता है।

## सन्दर्भ

श्रेणी:ट्विटर
सूक्ष्म चिट्ठाकारी

सूक्ष्म चिट्ठाकारी वेबसाइटों।अंगूठाकार
**सूक्ष्म चिट्ठाकारी** (अंग्रेज़ी:Microblogging *[[सूक्ष्म चिट्ठाकारी|माइक्रोब्लॉगिंग]]*) पारंपरिक चिट्ठाकारी का एक भिन्न रूप है जिसमें संक्षिप्त पाठ्य संदेश भेजे जा सकते हैं। संदेश की सीमा प्रायः १४० अक्षरों (ट्विटर पर) की होती है जिसे अपने मोबाईल फ़ोन, इंस्टैंट मैसेंजर, ई-मेल या जालपृष्ठ द्वारा भेज सकते हैं। २००६ में प्रारंभ, ट्विटर सर्वाधिक प्रसिद्ध माइक्रोब्लॉगिंग सेवा है। इसके बाद दूसरे स्थान पर प्रचलित सेवा गूगल द्वारा अधिग्रहित जायकू है।

ज्यों ज्यों माइक्रोब्लॉगिंग की लोकप्रियता में बढ़ोत्तरी हो रही है इसके अति साधारण रूप में नये अंग और विशेषताएं आदि जोड़े जाने के प्रयास चल रहे है। डिग के संस्थापक केविन रोज़ द्वारा स्थापित पाउंस में संचिका शेयरिंग व कार्यक्रम न्यौते भेजने कि सुविधा भी जोड़ी गई। हाल ही में आरंभ किये गए प्लर्क के जालघर में अंतरापृष्ठ को एक टाईम लाईन का स्वरूप दे कर विडियो व अन्य मीडिया जोड़ने की सुविधा दी गई है। माइक्रोब्लॉगिंग का प्रभाव इतना बढ़ गया है कि फ़ेसबुक से लेकर लिंक्ड-इन तक को, स्टेटस अपडेट के नां पर ही सही, माइक्रोब्लॉगिंग की सुविधा उपलब्ध करानी पड़ी है। अतः ये सिद्ध हो चुका है कि माइक्रोब्लॉगिंग विख्यात हस्तियों को भी लुभा रही है। इसीलिये ब्लॉग अड्डा ने अमिताभ बच्चन के ब्लॉग के बाद विशेषकर उनके लिये माइक्रोब्लॉगिंग की सुविधा भी आरंभ की है। बीबीसी व अल ज़जीरा जैसे विख्यात समाचार संस्थानों से लेकर अमरीका के राष्ट्रपति पद के प्रत्याशी बराक ओबामा भी ट्विटर पर मिलते हैं। हाल के समाचारों में शशि थरूर, शाहरुख खान, अभिषेक बच्चन, सचिन तेंदुल्कर आदि भी साइटों पर दिखाई दिये हैं।

## सन्दर्भ

श्रेणी:चिट्ठाकारी
श्रेणी:माइक्रोब्लॉगिंग
श्रेणी:सामाजिक नेटवर्क
हार्टले दोलक

**हार्टले दोलक** एक इलेक्ट्रॉनिक दोलक परिपथ है जिसकी आवृत्ति का मान इसमें पर्युक्त संधारित्र एवं कुण्डली से की जाती है।
श्रेणी:दोलक
लिंक्डइन

**लिंक्ड इन** () एक व्यावसायिक सामाजिक नेटवर्क सेवा है। इसकी स्थापना २८ दिसम्बर २००२ में हुई और इसे मई २००३ में लॉन्च किया गया।

## सन्दर्भ

## बाहरी कड़ियाँ

* 
*Linkedin उपयोग करने के फायदे 
* Professional networking online: A qualitative study of LinkedIn use in Norway (2008) - Master thesis on how professionals in Norway use LinkedIn.

श्रेणी:सामुदायिक जालस्थल
श्रेणी:सामाजिक नेटवर्किंग
श्रेणी:माइक्रोब्लॉगिंग
श्रेणी:अमेरिकी कम्पनियाँ
श्रेणी:सामाजिक मीडिया
श्रेणी:अंतरजाल
श्रेणी:ब्लॉग होस्टिंग सेवा
श्रेणी:कैलिफोर्निया में स्थित कंपनियां
श्रेणी:२००३ में संस्थापित इंटरनेट लक्षण
श्रेणी:व्यावसायिक नेटवर्क
अधिवृक्क ग्रंथि

**अधिवृक्क ग्रन्थि** (अंग्रेज़ी: adrenal gland या Suprarenal gland) कशेरुकी जीवों में पायी जाने वाली एक अंतःस्रावी ग्रन्थि है। यह वृक्क (गुर्दे) के ऊपर स्थित होती है। इनका मुख्य कार्य तनाव की स्थिति में हार्मोन निकालना है। मनुष्यों की दाहिनी अधिवृक्क ग्रंथि का आकार त्रिकोणाकार होता है जबकि बायीं अधिवृक्क ग्रन्थि अर्धचन्द्राकार होती है।

अधिवृक्क ग्रन्थियाँ शरीर में सोडियम के नियंत्रण के लिए एल्डोस्टीरॉन नाम की हार्मोन उत्पन्न करती है और एपिनेफ्राइन नाम का हार्मोन उत्पन्न करती है जो हृदय पर अपना प्रभाव छोड़ती है। जब शरीर में ये हार्मोन कम उत्पन्न होता है तो पाचन क्रिया मन्द पड़ जाती है। मनुष्य को भूख नहीं लगती है, रक्तचाप गिर जाता है। इस प्रकार से उत्पन्न रोग को एडीसन रोग कहते है। लेकिन जब शरीर में ये ग्रन्थियाँ शरीर में अधिक हार्मोन उत्पन्न करते हैं तो स्त्रियों में दाढ़ी मूछें आदि नरों के लक्षण उभरने लगते हैं तथा बच्चों में आसाधारण गति के कारण जननांगों का विकास होने लगता हैं।

## सन्दर्भ

## बाहरी कड़ियाँ
* 
*  - "Adrenal Gland"
* 
*  - "Posterior Abdominal Wall: The Retroperitoneal Fat and Suprarenal Glands"
* Adrenal Gland, from Colorado State University

ग्रंथि, अधिवृक्क
ग्रंथि, अधिवृक्क
ग्रंथि, अधिवृक्क
जाम्बवंती

हिन्दू पौराणिक कथाओं के अनुसार **जाम्बवंती** रीछराज जामवन्त की पुत्री थी। राधा जी की इच्छा थी कि श्री कृष्ण एक मनमोहक स्थान में अपने नए राज्य की स्थापना करे इसी कारण श्री कृष्ण ने समुद्र के मध्य में उस स्थान को अपने राज्य की स्थापना हेतु सुनिश्चित किया । इसी नगरी का नाम आजकल द्वारिकापुरी है। द्वारिकापुरी में निवास करने वाले सत्राजित यादव ने सूर्यनारायण की आराधना की। तब भगवान सूर्य ने उसे नित्य आठ भार सोना देने वाली स्यमन्तक नामक मणि अपने गले से उतारकर दे दी। मणि पाकर सत्राजित यादव जब समाज में गया तो श्रीकृष्ण ने उस मणि को प्राप्त करने की इच्छा व्यक्त की। सत्राजित ने वह मणि श्रीकृष्ण को न देकर अपने भाई प्रसेनजित को दे दी। एक दिन प्रसेनजित घोड़े पर चढ़कर शिकार के लिए गया। वहाँ एक शेर ने उसे मार डाला और मणि ले ली।

रीछों का राजा जामवन्त उस सिंह को मारकर मणि लेकर गुफा में चला गया। जब प्रसेनजित कई दिनों तक शिकार से न लौटा तो सत्राजित को बड़ा दुःख हुआ। उसने सोचा, श्रीकृष्ण ने ही मणि प्राप्त करने के लिए उसका वध कर दिया होगा। अतः बिना किसी प्रकार की जानकारी जुटाए उसने प्रचार कर दिया कि श्रीकृष्ण ने प्रसेनजित को मारकर स्यमन्तक मणि छीन ली है। इस लोक-निन्दा के निवारण के लिए श्रीकृष्ण बहुत से लोगों के साथ प्रसेनजित को ढूंढने वन में गए। वहाँ पर प्रसेनजित को शेर द्वारा मार डालना और शेर को रीछ द्वारा मारने के चिह्न उन्हें मिल गए। रीछ के पैरों की खोज करते-करते वे जामवन्त की गुफा पर पहुँचे और गुफा के भीतर चले गए। वहाँ उन्होंने देखा कि जामवन्त की पुत्री उस मणि से खेल रही है। श्रीकृष्ण को देखते ही जामवन्त युद्ध के लिए तैयार हो गया।
युद्ध छिड़ गया। गुफा के बाहर श्रीकृष्ण के साथियों ने उनकी सात दिन तक प्रतीक्षा की। फिर वे लोग उन्हें मर गया जानकर पश्चाताप करते हुए द्वारिकापुरी लौट गए। इधर इक्कीस दिन तक लगातार युद्ध करने पर भी जामवन्त श्रीकृष्ण को पराजित न कर सका। तब उसने सोचा, कहीं यह वह अवतार तो नहीं जिसके लिए मुझे रामचंद्रजी का वरदान मिला था। यह पुष्टि होने पर उसने अपनी कन्या का विवाह श्रीकृष्ण के साथ कर दिया और मणि दहेज में दे दी। श्रीकृष्ण जब मणि लेकर वापस आए तो सत्राजित अपने किए पर बहुत लज्जित हुआ। इस लज्जा से मुक्त होने के लिए उसने भी अपनी पुत्री का विवाह श्रीकृष्ण के साथ कर दिया।

## बाहरी कडियाँ
* '''वेद-पुराण''' - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
* महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
* ज्ञानामृतम् - वेद, अरण्यक, उपनिषद् आदि पर सम्यक जानकारी
* वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
* जिनका उदेश्य है - '''वेद प्रचार''' 
* वेद-विद्या_डॉट_कॉम

श्रेणी:कृष्ण
श्रेणी:हिन्दू धर्म
श्रेणी:संस्कृत साहित्य
श्रेणी:वैदिक धर्म
विपो प्रदर्शन एवं फोनोग्राम संधि १९९६

डिजिटल तकनीक और अंतरजाल के उत्थान के पश्चात चित्र, विडियो आदि प्रदर्शन संबंधी सामग्रियों के निर्माताओं के अधिकारों के संरक्षण के लिए १९९६ में विपो अंतर्जाल संस्था के अंतर्गत हुई वैश्विक संधी।
## संदर्भ श्रोत

श्रेणी:वैश्विक संधि
सूझोऊ

thumb|right|चीन का ध्वज
**सूझोऊ** (苏州, Suzhou) जनवादी गणराज्य चीन के पूर्वी भाग में स्थित जिआंगसु प्रांत का एक मुख्य शहर है। यह शंघाई के पड़ौस में यांग्त्से नदी की डेल्टा (नदीमुख) के क्षेत्र में ताइहू झील के किनारे स्थित है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसके पूरे क्षेत्र की आबादी १ करोड़ अनुमानित की गई थी जिनमें से लगभग ४० लाख शहरी इलाक़े में बसे हुए थे।

सूझोऊ की स्थापना ५१४ ईसापूर्व में हुई थी और यह २,५०० साल का इतिहास रखता है। इस शहर की नहरें, पगोडा, पत्थर के पुल और बाग़-बग़ीचे इसे चीन के सबसे बड़े पर्यटक स्थलों में से एक बनाते हैं। चीन के सोंग राजवंश के ज़माने से यह चीन के रेशम कारोबार का भी एक प्रमुख केंद्र रहा है।

## मौसम
औपचारिक रूप से सूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई में तापमान ३५ °सेंटीग्रेड तक जा सकता है। सर्दियों में साइबेरिया से सर्द हवाएँ तापमान शून्य से नीचे गिरा देती हैं और कभी-कभी बर्फ़ गिर सकती है।

## संस्कृति
सूझोऊ अपनी चीनी नौटंकी, दस्तकारी, चित्रकारी, रेशम और खान-पान के लिए प्रसिद्ध है।

## सूझोऊ से सम्बंधित चीनी कहावतें
:*सूझोऊ में पैदा हो, [[हांगझोऊ]] में जीयो, [[ग्वांगझोउ|गुआंगझोऊ]] में खाओ, लिऊझोऊ में मरो*
::सूझोऊ अपने सुन्दर-सुशील और पढ़े-लिखे नागरिकों के लिए मशहूर था, हंगझोऊ अपने सौंदर्य के लिए, गुआंगझोऊ अपने खाने के लिए और लिऊझोऊ में दफ़नाने के लिए नानमु लकड़ी के ताबूत बनते थे जो शरीर के क्षीण होने की प्रतिक्रिया को धीमा कर देते थे

:*ऊपर स्वर्ग, नीचे सूझोऊ और हांगझोऊ*
::यानि ऊपर और नीचे स्वर्ग ही स्वर्ग

## इन्हें भी देखें
* जिआंगसू

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:जिआंगसू
सोजु

**सोजु**, कोरिया का एक स्थानीय आसुत पेय है। इसका स्वाद वोदका के समान होता है, हालांकि अक्सर यह वोदका से थोड़ा ज्यादा मीठा होता है क्योंकि निर्माण प्रक्रिया के दौरान इसमें शक्कर मिलाई जाती है। इसका सेवन सामान्यतः इसमें बिना कुछ मिलाये ही किया जाता है।

## सन्दर्भ
महाश्येन

**[[गरुड़ पक्षी|गरुड़]]/महाश्येन** (ईगल) शिकार करने वाला बड़े आकार का पक्षी हैं। इस पक्षी को ऊँचाई से ही प्रेम है, धरातल से नहीं।  इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज पायी जाती हैं।

महाश्येन, फैल्कोनिफॉर्मीज़ गण, ऐक्सिपिटर (Accipitres) उपगण, फैल्कानिडी (Falconidae) कुल तथा ऐक्विलिनी (Aquilinae) उपकुल के अंतर्गत है। यह उपकुल दो वर्गों में विभाजित है। ये दो वर्ग ऐक्विला **स्थल महाश्येन** (Aquila Land Eagle) और हैलिई-एटस, **जल महाश्येन** (Haliaeetus Sea Eagle) हैं। इस श्येन परिवार में लगभग तीन सौ जातियाँ पाई जाती हैं। ये अनेक जातियाँ स्वभाव तथा आकार प्रकार में एक दूसरे से भिन्न होती हैं तथा विश्व भर में पाई जाती हैं। 

प्राचीन काल से ही यह साहस एवं शक्ति का प्रतीक माना गया है। संभवत इन्हीं कारणों से सभी राष्ट्रों के कवियों ने इसका वर्णन किया है और इसे रूस, जर्मनी, संयुक्त राज्य आदि देशों में राष्ट्रीय प्रतीक के रूप में माना गया है। भारत में इसे गरुड़ की संज्ञा दी गई है तथा पौराणिक वर्णनों में इसे विष्णु का वाहन कहा गया है। संभवत: तेज गति और वीरता के कारण ही यह भगवान विष्णु का वाहन हो सका है।

अन्य देशों के भी पौराणिक वर्णनों में इसका वर्णन आता है, जैसे स्कैंडेनेविया में इसे तूफान का देवता माना गया है और यह बताया गया है कि यह देव स्वर्ग लोक के एक छोर पर बैठकर हवा का झोंका पृथ्वी पर फेंकता है। ग्रीसवासियों की, प्राचीन विश्वास के अनुसार, ऐसी धारणा है कि उनके सबसे बड़े देवता, ज़्यूस (Zeus), को इस महाश्येन ने ही सहायतार्थ वज्र प्रदान किया था।

भगवान् विष्णु का वाहन होकर भी इस पक्षी की मनोवृत्ति अहिंसक नहीं है। यह मांसभक्षी, अति लोलुप और प्रत्यक्षत: हानि पहुँचानेवाला होता है, तथापि यह उन बहुत से पक्षियों को समाप्त करने में सहायक है, जो कृषि एवं मनुष्यों को हानि पहुँचाते हैं। साथ ही साथ यह हानि पहुँचानेवाले सरीसृप तथा छोटे छोटे स्तनी जीवों को भी समाप्त करता है और इस प्रकार जंतुसंसार का संतुलन बनाए रखता है।

## इन्हें भी देखें
* गरुड़
* चील
* श्येनपालन

## बाहरी कड़ियाँ
*Eagle photos on Oriental Bird Images
* PBS Nature: Eagles
* Eagle videos on the Internet Bird Collection
* Eagle photos - including chick in nest
* Web of the Conservation Biology Team-Bonelli's Eagle, of the University of Barcelona
* Eagle Conservation Alliance (ECA)
* Eagle Stamps from around the world

श्रेणी:पक्षी
श्रेणी:शिकारी पक्षी
श्रेणी:ऐकीपिट्रीडाए
*
उदासीनता

**उदासीनता** (Apathy), मानसिक अस्वस्थताजन्य एक लक्षण। इसमें रोगी अपने अंतर में अत्यधिक तनाव एवं संघर्ष का अनुभव करता है। फलत: उसके मन में हर विषय, हर वस्तु के प्रति विराग पैदा हो जाता है। किसी भी वस्तु में न तो उसकी रुचि रह जाती है और न ही किसी कार्य के प्रति उसका उत्साह जगता है। सामान्यत: भावसंवेगों की उद्दीप्त कर सकने की क्षमता रखनेवाली परिस्थितियाँ भी इस रोग के रोगी में संवेगात्मक प्रतिक्रिया उत्पन्न करने में असमर्थ रहती हैं। सभी उत्तेजक रोगी के लिए निर्बल सिद्ध हो जाते हैं। यह असामयिक मनोभ्रंश अथवा मनोविदलन (स्किजोफ़्रीनिया) का एक प्रमुख लक्षण है जिसमें रोगी आत्मकेंद्रित ही नहीं हो जाता बल्कि बाह्य जगत् से पूर्णत: उदासीन भी रहने लगता है।

श्रेणी:मानसिक रोग
आनुभविक मनोविज्ञान

**आनुभविक मनोविज्ञान** (एम्पिरिकल साइकॉलॉजी) अनुभव पर आधारित मनोविज्ञान जिसके अंतर्गत व्यवस्थित प्रयोग तथा वैज्ञानिक निरीक्षण की प्रणाली प्रयुक्त की जाती है। यह तार्किक मनोविज्ञान से सर्वथा भिन्न है क्योंकि तार्किक मनोविज्ञान सामान्य दार्शनिक सिद्धांत से निष्कर्षित निगमन (डिडक्शन) पर आधारित होता है। कभी-कभी इसे **[[प्रायोगिक मनोविज्ञान]]** (एक्सपेरिमेंटल साइकॉलॉजी) से भी अलग माना जाता है। कारण, प्रायोगिक मनोविज्ञान में तर्क कम और वर्णन अधिक किया जाता है। आनुभविक मनोविज्ञान के आविष्कर्ता के रूप में गुस्ताव थियोडोर फेकनर (1801-1887) का नाम प्रसिद्ध है और आनुभविक पद्धति को मनोवैज्ञानिक सिद्धांत से संबद्ध करनेवाले फ्रांज बेंटानो (1838-1917) थे।

श्रेणी:मनोविज्ञान आधार
श्रेणी:मनोविज्ञान का दर्शन
चित्तविभ्रम

**चित्तविभ्रम** अर्थात् डेलीरियम (Delirium) मानसिक संभ्रांति की उस अवस्था को कहते हैं जिसमें अचेतना, अकुलाहट और उत्तेजना पाई जाती है। इसमें असंबद्ध विचारों के साथ साधारण भ्रम और मतिभ्रम के मायाजाल मस्तिष्क की स्वाभाविक चेतना को धूमिल कर देते हैं।

चित्तविभ्रम का प्रमुख भाव एक प्रकार का भय होता हैं, जिसमें संशय और आशंका का पुट रहता है। इसके साथ मस्तिष्क की उत्तेजना और शारीरिक उथल पुथल एवं अंगों की विचित्र हलचल भी देखने को मिलती है। रोगी में आसपास के वातावरण के संबंध में जो निर्मूल अनुमान और भ्रामक धारणाएँ पाई जाती हैं, वे संदेहजनक सुरक्षात्मक ढंग की रहती हैं। इसका आधार हानि की कल्पनिक आशंका में निहित रहता है।

चित्तविभ्रम में दिन की अपेक्षा रात्रि में रोगी की अवस्था अधिक चिंताजनक हो जाती है।

## कारण
सभी चित्तविभ्रम यथार्थ में मस्तिष्क की रासायनिक प्रक्रियाओं में दोष उत्पन्न हो जाने के कारण होते हैं। यह बाधा कई कारणों से हो सकती हैं :

(1) मादकता - निरंतर मदिरासेवन से, किसी रोग के फलस्वरूप दुर्घटनावश, आकस्मिक प्रहार, मदिराव्यसनी को मदिरा न मिलने पर; 

(2) संक्रामक रोग से; 

(3) स्वयं मस्तिष्क की व्याधियों के कारण; 

(4) परिश्रांति और घोर श्रम से; 

(5) रसायन के प्रयोग से।

उन्माद में यह आवश्यक नहीं है कि मस्तिष्क में कोई रचना संबंधी दोष परिलक्षित हो। 

## चित्तविभ्रम के प्रकार
मदिराविभ्रम - लगातार मदिरापान से; 

समवसादीय - शारीरिक थकावट, या घोर अवसाद की स्थिति में; 

कंपोन्माद - मदिरासक्त को मदिरा न मिलने पर; 

आकार संबंधी विभम - इसमें व्यक्ति अपने आपको अत्यंत विशालकाय, या अति लघु आकार का, समझने लगता है। 

भावनात्मक - मन की अवस्था जिसमें व्यक्ति किसी भी असत्य बात को सच मानकर बैठ जाता है; 

चेतना संबंधी - शल्यक्रिया या मास्तिष्की रोग के बाद; 

तीक्ष्ण उन्माद - गहरे आक्षेप और कभी कभी मृत्यु; 

जराजनित - बुढ़ापे के कारण उत्पन्न चित्तभ्रम; 

स्वप्नजनित - स्वप्नावस्था का उन्माद, जो जागने पर भी बहुधा चलता रहता है; 

शांत विभ्रम - चुपचाप बुदबुदाना।

## चिकित्सा और परिचर्या
उन्माद में सर्वप्रथम मूलभूत कारणों का निर्धारण अवश्य कर लेना चाहिए। यथोचित मात्रा में आवश्यक पोषक तत्वों का सेवन करना और रक्त का अनुकूल प्रवाह बनाए रखना चाहिए। रोगी का निरीक्षण ध्यान से करते रहना चाहिए, जिससे उसे उत्तेजना और आवेश के संकट से बचाया जा सके। विशिष्ट शमक (sedative) और संमोहक ओषधियों का प्रयोग आवश्यकता होने पर किया जा सकता है, लेकिन ऐसा किसी योग्य चिकित्सक की देखरेख में ही सावधानीपूर्वक करना चाहिए। परिवर्तनशील और अपरिचित वातावरण उन्माद के लक्षणों को बढ़ा देता है, अत: रोगी के आसपास अधिक से अधिक सुपरिचित, घरेलू, सरल और शांत वातावरण बनाए रखने का पूरा प्रयत्न करना चाहिए।

श्रेणी:मनोविज्ञान
स्टैटकॉम

**स्टैटिक सिन्क्रोनस कंपन्सेटर** या **स्टैटकाम** (STATCOM) प्रत्यावर्ती धारा वाले वैद्युत शक्ति संप्रेषण निकायों (एलेक्ट्रिक पॉवर ट्रांस्मिशन सिस्टम्स) में उपयोग होने वाली एक पॉवर एलेक्ट्रॉनिक युक्ति है। यह 'लीडिंग' और 'लैगिंग' दोनो तरह के रिएक्टिव पॉवर को ठीक करने (कम्पन्सेसन) के लिये प्रयुक्त होता है। इसके अलावा, यदि इसको किसी शक्ति-स्रोत से शक्ति की आपूर्ति की जाय तो यह एसी शक्ति भी उत्पन्न कर सकता है। यह 'फ्लेक्सिबल एसी ट्रान्समिशन सिस्टम' या फैक्ट्स (FACTS) परिवार की युक्तियों में से प्रमुख युक्ति है।

श्रेणी:वैद्युत शक्ति निकाय
श्रेणी:उर्जा का रूपान्तरण
शमन

चिकित्सीय संदर्भों में **शमन** एक चिकित्सीय विधि है जिसके अंतर्गत शामक भेषजों के प्रयोग के माध्यम से चिकित्सा या नैदानिक प्रक्रियाओं को सुविधाजनक बनाया जाता है। शमन की प्राप्ति हेतु आम तौर पर ली जाने वाली औषधियां में प्रमुख हैं, **प्रोपोफोल, इटोमिडेट, केटामाइन, फेंटानिल** और **मिडाज़ोलैम**।

## सन्दर्भ

## बाहरी कड़ियाँ
विज्ञान परियोजना

अंगूठाकार|विज्ञान परियोजना में सौरमण्डल का प्रतिरूप प्रदर्शित करता छात्र।
विज्ञान की किसि विधा (जैसे भौतिकी, रसायन विज्ञान, जीवविज्ञान आदि) में मॉडल बनाना या कोई वैज्ञानिक प्रयोग करना **विज्ञान परियोजना** (science project) कहलाती है। यह छात्रों के लिये शैक्षिक गतिविधि है जिसमें वे कुछ अपने-आप करने की कोशिश करते हुए सीखते हैं। कभी-कभी विद्यार्थी अपने इन विज्ञान-परियोजनाओं को विज्ञान मेलों में प्रदर्शित करते हैं। आजकल पूरे विश्व में छात्रों को विज्ञान परियोजनाएं करी और करायी जातीं हैं।

## विज्ञान परियोजनाओं के प्रकार
विज्ञान परियोजनाएँ मुख्यत: चार प्रकार की होतीं हैं -

* प्रायोगिक परियोजना (experimental projects)
* इंजीनियरी प्रोजेक्ट (Engineering projects)
* प्रदर्शन परियोजना (Display projects)
* सैद्धान्तिक परियोजना (Theoretical projects)

## बाहरी कड़ियाँ
* विज्ञान गतिविधियाँ (हिन्दी ब्लॉग)
* Science Fair Projects
* A Guide to Science Fairs

श्रेणी:शिक्षा
श्रेणी:विज्ञान
विभ्रम

thumb|right
इन्द्रियों से प्राप्त ज्ञान के गड़बड़ (असत्य) होने को **विभ्रम** (Illusion) कहते हैं। विभ्रम की स्थिति में वास्तविकता के बजाय कुछ और ही दिखायी, सुनायी देता है या स्पर्श से सम्बन्धित गलत सूचना मिलती है। आँख का विभ्रम दृष्टिभ्रम तो आम बात है किन्तु कान, नाक, स्वादेन्द्रिय और स्पर्शेन्द्रिय का विभ्रम भी होता है।

## बाहरी कड़ियाँ
* Universal Veiling Techniques
* Best Rotating Illusions Video
* Make own Illusion video
* Illusion Database Daily Illusions
* What is an Illusion? by J.R. Block.
* Optical illusions and visual phenomena by Michael Bach
* Auditory illusions
* Haptic Perception of Shape - touch illusions, forces and the geometry of objects, by Gabriel Robles-De-La-Torre.
* Illusions of taste
* Get High Now (a science site with audio and visual illusions)
* Illusion Mini Keelboat

श्रेणी:सत्य
श्रेणी:इन्द्रिय
दृष्टिभ्रम

**दृष्टिभ्रम** (optical illusion), एक प्रकाशीय विभ्रम है जिसमें वास्तविक वस्तु के बजाय एक भिन्न वस्तु या आकृति नजर आती हैं।

## बाहरी कड़ियाँ
* Optical Illusions & Visual Phenomena by Michael Bach
* Optical Illusions Database by Mighty Optical Illusions
* Optical Illusions   Real Visual Phenomena
* Optical illusions and perception paradoxes by Archimedes Lab
* http://ilusaodeotica.com  hundreds of optical illusions
* Project LITE Atlas of Visual Phenomena 
* Akiyoshi's illusion pages Professor Akiyoshi KITAOKA's anomalous motion illusions
* Spiral Or Not? by Enrique Zeleny, Wolfram Demonstrations Project
* Magical Optical Illusions  by Rangki
* Hunch Optical Illusions by Hunch

*
मरीचिका

right|250px|thumb|गर्मी में मरीचिका
**मरीचिका** एक प्रकार का  वायुमंडलीय दृष्टिभ्रम है, जिसमें प्रेक्षक अस्तित्वहीन जलाश्य एवं दूरस्थ वस्तु के उल्टे या बड़े आकार के प्रतिबिंब तथा अन्य अनेक प्रकार के विरूपण देखता है। वस्तु और प्रेक्षक के बीच की दूरी कम होने पर प्रेक्षक का भ्रम दूर होता है, वह विरुपित प्रतिबिम्ब नहीं देख पाता। गरम दोपहरी में सड़क पर मोटर चलाते समय किसी सपाट ढालवीं भूमि की चोटी पर पहुँचने पर, दूर आगे सड़क पर, पानी का भ्रम होता है। यह मरीचिका का दूसरा सुपरिचित स्वरूप है।

इस घटना की व्याख्या प्रकाश के अपवर्तन के सिद्धांत के आधार पर की जाती है। जब पृथ्वी की सतह से सटी हुई हवा की परत गरम हो जाती है, तब वह विरल हो जाती है और ऊपर की ठंढी परतों की अपेक्षा कम
अपवर्तक (refracting) होती है। अत: किसी सुदूर वस्तु से आनेवाला प्रकाश (जैसे पेड़ की चोटी से आता हुआ) ज्यों-ज्यों हवा की परतों से अपवर्तित होता आता है, त्यों त्यों वह अभिलंब (normal) से अधिकाधिक विचलित (deviate) होता जाता है और अंत में पूर्णत: परावर्तित हो जाता है। फलत: प्रेक्षक वस्तु का काल्पनिक उल्टा प्रतिबिंब देखता है।

## बाहरी कड़ियाँ
* All kind of mirages explained
* China daily, rare mirage in Penglai
* The superior mirage
* The inferior mirage
* The highway mirage
* Explanation
* All Atmospheric effects on light rays

श्रेणी:प्रकाशिकी
राम सहाय

**पंडित राम सहाय** (१७८०-१८२६) बनारस घराने के संस्थापकों में से एक रहे हैं। आज प्रचलित **बनारस बाज** लगभग २०० वर्ष पूर्व इन्होंने ही विकसित की थी। ये बनारस शहर के रहने वाले थे। इनके संगीत गुरु दिल्ली के सिधार खान जी के शिष्य उस्ताद मोढू खान थे। उस्ताद जी लखनऊ के नवाब आसफुद्दौला के दरबार में शाही संगीतज्ञ थे। जब राम सहाय मात्र १७ वर्ष के ही थे, तब लखनऊ के नये नवाब ने मोधु खान से पूछा कि क्या राम सहाय उनके लिये एक प्रदर्शन कर सकते हैं? कहते हैं, कि राम सहाय ने ७ रातों तक लगातार तबला-वादन किया जिसकी प्रशंसा पूरे समाज ने की एवं उन पर भेटों की बरसात हो गयी। अपनी इस प्रतिभा प्रदर्शन के बाद राम सहाय बनारस वापस आ गये।

## सन्दर्भ

श्रेणी:बनारस घराना
श्रेणी:तबला वादक
श्रेणी:वाराणसी के लोग
श्रेणी:1780 में जन्मे लोग
श्रेणी:१८२६ में निधन
कोबाल्ट-६०

thumb|right|<sup>60</sup>Co का &gamma;-किरण वर्णक्रम
**कोबाल्ट-६० (<sup>६०</sup>Co)** कोबाल्ट का एक समस्थानिक है। ये सबसे अधिक प्रयोग में आने वाले रेडियोधर्मी समस्थानिकों में से है। प्राकृतिक रूप में पाया जाने वाला कोबाल्ट अपनी प्रकृति में स्थायी होता है, लेकिन ६०Co एक मानव-निर्मित रेडियो समस्थानिक है जिसे व्यापारिक प्रयोग के लिए ५९Co के न्यूट्रॉन सक्रियन द्वारा तैयार किया जाता है। इसका अर्धायु काल ५.२७ वर्ष का होता है। ६०Co ऋणात्मक बीटा क्षय द्वारा स्थिर समस्थानिक निकल-६० (६०Ni) में बदल जाता है। सक्रिय निकल परमाणु १.१७ एवं १.३३ माइक्रोइलेक्ट्रॉनवोल्ट के दो गामा किरणें उत्सर्जित करता है। वैसे कोबाल्ट-६० परमाणु संयंत्रों की क्रिया से बनने वाला एक उपफल होता है। ये कई कामों में उपयोग होता है, जिनमें कैंसर के उपचार से लेकर औद्योगिक रेडियोग्राफी तक आते है। औद्योगिक रेडियोग्राफी में यह किसी भी इमारत के ढांचे में कमी का पता लगाता है। इसके अलावा चिकित्सा संबंधी उपकरणों की स्वच्छता, चिकित्सकीय रेडियोथेरेपी, प्रयोगशाला प्रयोग के रेडियोधर्मी स्रोत, स्मोक डिटेक्टर, रेडियोएक्टिव ट्रेसर्स, फूड और ब्लड इरेडिएशन जैसे कार्यो में भी प्रयोग किया जाता है।
left|thumb|300px|कोबाल्ट-६० के डिब्बे पर चिपकायी गयी सूचना
हालांकि प्रयोग में यह पदार्थ बहुआयामी होता हैं, किन्तु इसको नष्ट करने में कई तरह की समस्याएं आती हैं। भारत की ही तरह संसार भर में कई स्थानों पर इसे कचरे के रूप में बेचे जाने के बाद कई दुर्घटनाएं सामने आयी हैं, जिस कारण इसके संपर्क में आने वाले लोगों का स्वास्थ्य संबंधी कई घातक बीमारियों से साम्ना हुआ है। धातु के डिब्बों में बंद किए जाने के कारण यह अन्य कचरे के साथ मिलकर पुनर्चक्रण संयंत्रों में कई बार गलती से पहुंच जाता है। यदि इसे किसी संयंत्र में बिना पहचाने पिघला दिया जाए तो यह समूचे धातु को विषाक्त कर सकता है। कोबाल्ट-६० जीवित प्राणियों में काफी नुकसान पहुंचाता है। अप्रैल २०१० में दिल्ली में हुई एक दुर्घटना में भी कोबाल्ट-६० धात्विक कचरे में मिला है। इसकी चपेट में आए लोगों को स्वास्थ्य संबंधी गंभीर हानि हुई हैं। मानव शरीर में पहुंचने पर यह यकृत, गुर्दो और हड्डियों को हानि पहुंचाता है। इससे निकलने वाले गामा विकिरण के संपर्क में अधिक देर रहने के कारण कैंसर की आशंका भी बढ़ जाती है।

left|thumb|300px|कोबाल्ट-६० से गामा किरणे निकलने की नाभिकीय प्रक्रिया का चित्रात्मक निरूपण

## सन्दर्भ

## इन्हें भी देखें
*भोज्य पदार्थों का किरणन

श्रेणी:कोबाल्ट के समस्थानिक
श्रेणी:कोबाल्ट
श्रेणी:रेडियोधर्मी ईंधन
श्रेणी:हिन्दी विकि डीवीडी परियोजना
निकल-६०

**निकल-६०**, निकल धातु का एक स्थिर समस्थानिक होता है।

श्रेणी:निकल के समस्थानिक
श्रेणी:निकल
बीटा क्षय

नाभिकीय भौतिकी में, **बीटा क्षय** (बीटा-डीके) एक प्रकार का रेडियोधर्मी क्षय होता है, जिसमें बीटा कण (एक विद्युत अणु (इलेक्ट्रॉन) या एक धन अणु (पॉज़िट्रॉन)) उत्सर्जित होते हैं। यह दो प्रकार का होता है। विद्युत अणु उत्सर्जन होने पर, इसे *बीटा-ऋण* () कहते हैं, जबकि धन अणु उत्सर्जन होने पर इसे *बीटा धन* () कहते हैं। बीटा कणों की गतिज ऊर्जा लगातार वर्णक्रम की होती है और इसका परास शून्य से अधिकतम उपलब्ध ऊर्जा तक होता है। 

कार्बन-14 का क्षय होकर नाइट्रोजन-14 में बदलना इलेक्ट्रॉन क्षय (electron emission या β− क्षय) का उदाहरण है। इसी प्रकार, मैगनीशियम-23 का क्षय होकर सोडियम-23 में परिवर्तन पॉजिट्रॉन-क्षय या β+ क्षय का उदाहरण है।

नीचे दो अन्य उदाहरण दिये गये हैं-
:\mathrm{{}^1{}^{37}_{55}Cs}\rightarrow\mathrm{{}^1{}^{37}_{56}Ba}+ e^- + \bar{\nu}_e (beta minus),

:\mathrm{~^{22}_{11}Na}\rightarrow\mathrm{~^{22}_{10}Ne} + e^+ + {\nu}_e (beta plus)

बीटा-क्षय का सामान्य सूत्र-
: {}^{A}_{Z}\hbox{X}\;\to\;^{A}_{Z-1}\hbox{Y}\;+\;{e^+}+{\nu}_e

## इन्हें भी देखें
*अल्फा क्षय

## बाहरी कड़ियाँ
* चित्र:Ndslivechart.png **[http://www-nds.iaea.org/livechart The Live Chart of Nuclides - IAEA ]** with filter on decay type, in **[http://www-nds.iaea.org/livechart Java ]** or **[https://web.archive.org/web/20110211112638/http://www-nds.iaea.org/relnsd/vcharthtml/VChartHTML.html HTML]** 

श्रेणी:नाभिकीय भौतिकी
श्रेणी:रेडियोधर्मिता
मॉडल दृष्टि नियंत्रक

**मॉडल** (प्रतिमान) के लिए जानकारी का प्रबंधन और पर्यवेक्षकों जब कि सूचना परिवर्तन को सूचित किया जाता है।

देखने या **व्यूपोर्ट** एक डिवाइस पर ग्राफिक्स मानचित्रण के लिए जिम्मेदार है। एक व्यूपोर्ट आम तौर पर एक प्रदर्शन की सतह के साथ एक 1-1 पत्राचार किया है और जानता है कि कैसे
यह करने के लिए प्रस्तुत करना.

एक **नियंत्रक** मतलब है जिसके द्वारा उपयोगकर्ता आवेदन के साथ interacts है। एक नियंत्रक उपयोगकर्ता से इनपुट स्वीकार करता है और मॉडल और व्यूपोर्ट का निर्देश है कि इनपुट के आधार पर कार्रवाई करते हैं

thumb|alt=Model View Controller Process|Model View Controller Process.
विकिरण-चित्रण

right|thumb|300px|आधुनिक मशीन द्वारा घुटने की रेडियोग्राफी
right|thumb|300px|कुहनी के रेडियोग्राफ
**विकिरण-चित्रण** या **रेडियोग्राफी**, चिकित्सा प्रतिबिम्बन की वह तकनीक है जो दृष्य-प्रकाश के अतिरिक्त अन्य विद्युतचुम्बकीय विकिरणों (जैसे एक्सरे ) का उपयोग करती है। इसमें मुख्यतः एक्स किरणों का उपयोग होता है। इस तकनीक में विद्युतचुम्बकीय तरंगों की पदार्थों को भेदकर निकलने के गुण का प्रयोग वस्तुओं के अंदर की स्थिति ज्ञात करने में किया जाता है। रेडियोग्राफी वस्तुतः असमान घनतत्व तथा संरचना वाली वस्तुओं (जैसे मानव शरीर के अंग) को देखने का साधन है। 

एक्स-किरण जनित्र द्वारा एक्स-किरण पैदा की जाती है। इन किरणों को जिस वस्तु का चित्रण करना होता है उस पर प्रक्षेपित किया जाता है। चूंकि वस्तु के विभिन्न भागों का घनत्व और संरचना अलग-अलग है, अतः इससे गुजरने वाली एक्स-किरणों का अवशोषण भी अलग-अलग होता है। इस प्रकार विभिन्न मात्राओं में अवशोषित होते हुए एक्स-किरण वस्तु के दूसरी तरफ एक फोटोग्राफिक फिल्म या डिजिटल संसूचक (डिटेक्टर) द्वारा ग्रहण की जाती है। इस प्रकार वस्तु की आन्तरिक संरचना की एक छाप संसूचक पर द्विआयामी छबि के रूप में प्रकट हो जाती है। 

इस तकनीक के समाज में बहुत प्रयोग होते हैं। इनमें चिकित्सकीय, गैर-विनाशकारी परीक्षण, खाद्य निरीक्षण, सुरक्षा और पुरातात्त्विक सर्वेक्षण आदि आते हैं।
अंगूठाकार

## इन्हें भी देखें
*विकिरण विज्ञान (रेडियोलोजी)

श्रेणी:चिकित्सकीय परीक्षण
श्रेणी:रेडियोग्राफी
श्रेणी:नाभिकीय भौतिकी
श्रेणी:रेडियोलॉजी
शुभा मुद्गल

अंगूठाकार|शुभा मुद्गल
**शुभा मुद्गल** (जन्म १९४९) भारत की एक प्रसिद्ध हिन्दुस्तानी शास्त्रीय संगीत, खयाल, टुमरी, दादरा और प्रचलित पॉप संगीत गायिका हैं। इन्हें १९९६ में सर्वश्रेष्ठ गैर-फीचर फिल्म संगीत निर्देशन का नेशनल अवार्ड अमृत बीज के लिये मिला था। १९९८ में संगीत में विशेष योगदान हेतु गोल्ड प्लाक अवार्ड, ३४वें शिकागो अंतर्राष्ट्रीय फिल्म उत्सव में उनकी फिल्म डांस ऑफ द विंड (१९९७) के लिये मिला था। इसके अलावा इन्हें २००० में पद्मश्री भी मिल चुका है।

## सन्दर्भ

* माहेश्वरी, बेलु (४ फ़रवरी २००१). शुभा स्प्रैड्स मैजिक, अगेन!. *स्पैक्ट्रम*.
* घोष, ऋतुजय (२७ जुलाई २००६) शुभा चार्म्ड बाय सूफ़ी म्यूज़िक. *हिन्दुस्तान टाइम्स*
## बाहरी कड़ियाँ

* आधिकारिक जालस्थल
* 
* Shubha Mudgal in Dance with the Wind
* Diwali 2008 सनीवेल, कैलिफ़ोर्निया concert updates at **[http://www.upana.org/events/shubha UPANA] **

श्रेणी:1959 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:शास्त्रीय संगीत गायक
श्रेणी:भारतीय गाय़िका
श्रेणी:पार्श्वगायक
श्रेणी:प्रयागराज के लोग
श्रेणी:भारतीय शास्त्रीय गायिका